Ριχάρδος ΦιτςΓκίλμπερτ ντε Κλερ

Ο **Ριχάρδος ΦιτςΓκίλμπερτ ντε Κλερ**, αγγλ.: *Richard fitz Gilbert de Clare* (απεβ. στις 15 Απριλίου 1136), 3ος φεουδάρχης βαρόνος τού Κλερ στο Σάφολκ, ήταν Αγγλο-Νορμανδός ευγενής. Κύριος στην Ουαλία, και ιδρυτής τής μονής Τόνμπριτζ στο Κεντ.

## Ο βίος του
Ο Ριχάρδος ήταν ο μεγαλύτερος γιος τού Γιλβέρτου ΦιτςΡίτσαρντ 2ου κυρίου του Κλερ στο Σάφολκ και τής Αδελίζας τού Κλερμόν. Μετά το τέλος τού πατέρα του, κληρονόμησε τα εδάφη του στην Αγγλία και την Ουαλία.

Λέγεται συνήθως ότι χρίστηκε κόμης τού Χέρτφορντ από τον Ερρίκο Α΄ είτε από τον Στέφανο, αλλά καμία σύγχρονη αναφορά σε αυτόν, συμπεριλαμβανομένης τής καταγραφής τού θανάτου του, δεν τον αναφέρει με κάποιον τίτλο, ενώ ένα φυλλάδιο (chartulary) αναφέρει, ότι ένας ενοικιαστής κατείχε τον τίτλο "*de Gilleberto, filio Richardi, et de Ricardo, filio ejus, et postea, de Comite Gilleberto, filio Richardi* " ("του Γιλβέρτου ΦιτςΡίτσαρντ και τού γιου του Ριχάρδου, και στη συνέχεια τού κόμη Γιλβέρτου ΦιτςΡίτσαρντ"), παραλείποντας και πάλι να αποκαλέσει τον Ριχάρδο ως "κόμη", ενώ έδωσε αυτόν τον τίτλο στον γιο του. Έτσι, η υποτιθέμενη χρίση του ως κόμη είναι άνευ αξίας, αν και η θέση και ο πλούτος του τον έκαναν μεγάλο μεγιστάνα στην Αγγλία. 

Αμέσως μετά το τέλος τού Ερρίκου Α ́, οι εχθροπραξίες αυξήθηκαν σημαντικά στην Ουαλία, και ξεκίνησε εξέγερση. Ο Ριχάρδος ήταν ένας ισχυρός υποστηρικτής τού βασιλιά Στεφάνου, και τα πρώτα δύο χρόνια τής βασιλείας εκείνου, ο Ριχάρδος ήταν μάρτυρας σε 29 από τα καταστατικά τού βασιλιά.  Ήταν με τον βασιλιά Στέφανο, όταν διαμόρφωσε μία συνθήκη με τον βασιλιά Δαβίδ Α΄ τής Σκωτίας, και ήταν βασιλικός επιμελητής (stewart) στην μεγάλη αυλή τού Πάσχα το 1136. He was with King Stephen when he formalized a treaty with King David I of Scotland and was a royal steward at Stephen's great Easter court in 1136. Ήταν επίσης με τον Στέφανο στην πολιορκία τού Έξτερ εκείνο το καλοκαίρι, και ήταν παρών στον βασιλιά, όταν επέστρεψε από τη Νορμανδία. Σε αυτό το σημείο, ο Ριχάρδος προφανώς ζήτησε περισσότερη γη στην Ουαλία, την οποία ο Στέφανος δεν ήταν πρόθυμος να τού δώσει.

Το 1136 ο Ριχάρδος είχε λείψει από την κυριότητά του στις αρχές τού έτους. Επέστρεψε στα σύνορα τής Ουαλίας μέσω Χέρεφορντ, συνοδευόμενος από τον κόμη Μπράιαν Φιτζ, αλλά όταν χωρίστηκαν, ο Ριχάρδος αγνόησε τις προειδοποιήσεις για τον κίνδυνο, και προχώρησε προς το Σερεντιγκιόν με μικρή μόνο δύναμη. Δεν είχε πάει μακριά, όταν στις 15 Απριλίου έπεσε σε ενέδρα, και σκοτώθηκε από τούς άνδρες τού Γκουέντ υπό τον Ιόρβερθ αμπ Όουεϊν και τον αδελφό του Μόργκαν, εγγονούς τού Καράντογκ απ απ Γκράφιντ, σε μία δασώδη περιοχή, που ονομάζεται «η οδός τού Κόεντ Γκράνο», κοντά στο αβαείο Λάνθονυ, βόρεια τού Αμπεργκαβεννί.  Σήμερα το σημείο σηματοδοτείται από τη «γκάρεγκ ντίαλ» (την πέτρα τής εκδίκησης).  Τάφηκε στη μονή Τόνμπριτζ,  που είχε ιδρύσει ο ίδιος.

## Μετέπειτα
Η είδηση τού τέλους τού Ριχάρδου ώθησε τον Όουεν Γκουίνεντ, γιο τού Γκράφουντ απ Κύναν, βασιλιά τού Γκουίνεντ, να εισβάλει στην κυριαρχία του. Σε συμμαχία με τον Γκράφουντ απ Ρις τού Ντεχιούμπαρθ, κέρδισε μία συντριπτική νίκη επί των Νορμανδών στη Μάχη τού Κραγκ Μορ, λίγο έξω από το Κάρντιγκαν. Η πόλη τού Κάρντιγκαν καταλήφθηκε και κάηκε, και η χήρα τού Ριχάρδου, Αλίκη, κατέφυγε στο Κάστρο τού Κάρντιγκαν, το οποίο υπερασπίστηκε με επιτυχία ο Ροβέρτος ΦιτςΜάρτιν. Διασώθηκε από τον Μάιλς τού Γκλόστερ, ο οποίος ηγήθηκε μίας εκστρατείας για να τη μεταφέρει με ασφάλεια στην Αγγλία. 

## Οικογένεια
Ο Ριχάρδος νυμφεύτηκε την Αλίκη, αδελφή του Ρανούλφου ντε Γκέρνον, 4ου κόμη τού Τσέστερ,  με την οποία απέκτησε τέκνα, που έφεραν το επίθετο "ΦιτςΡίτσαρντ ντε Κλερ":

* Γιλβέρτος, απεβ. το 1153 (χωρίς απογόνους), 1ος κόμης τού Χέρτφορντ. 
* Ρογήρος, απεβ. το 1173, 2ος κόμης τού Χέρτφορντ. 
* Aλίκη (Adelize de Tonbridge), παντρεύτηκε: (1) π. το 1133, σερ Γουλιέλμο ντε Πέσυ, κύριο τού Τόπκλιφ, γιο τού ΆΛαν ντε Πέρσυ και τής Έμμας ντε Γκράντ, (2) Cadwaladr ap Gruffydd,  αδελφός τού Owain Gwynedd.
* Ρόμπερτ, πιθανώς απεβ. στην παιδική ηλικία.
* Ροχέζ, παντρεύτηκε τον Γιλβέρτος ντε Γκάντ, κόμη τού Λίνκολν.
* Λούσυ, παντρεύτηκε τον Βαλδουίνο ντε Ρέντβερς, 1ο κόμη τού Ντέβον.

## Πρόγονοι

## Αναφορές

## Πηγές
* 
* Round, John Horace (1887). "Clare, Richard de (d.1136?)" . In Stephen, Leslie (ed.). Dictionary of National Biography. Vol. 10. London: Smith, Elder & Co.

Κατηγορία:Οίκος ντε Κλερ